Zmluva o dielo

**číslo: 2023/2320/5697**

uzatvorená v zmysle ust. § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

**Článok I.**

**Zmluvné strany**

1.1 **Objednávateľ:** **VODOHOSPODÁRSKA VÝSTAVBA, ŠTÁTNY PODNIK**

Sídlo: P.O.BOX 45, Karloveská 2, 842 04 Bratislava

Štatutárny orgán: Ing. Vladimír Kollár, generálny riaditeľ štátneho podniku

IČO: 00 156 752

DIČ: 2020480198

IČ DPH: SK2020480198

Bankové spojenie: Tatra banka, a.s.

Číslo účtu: 2921123848/1100

IBAN: SK45 1100 0000 0029 2112 3848

BIC: TATRSKBX

Zapísaný v Obchodnom registri Okresného súdu Bratislava I, oddiel: Pš, vložka č.: 32/B

(ďalej len „**objednávateľ**“)

1.2 **Zhotoviteľ:**

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu:

IBAN:

BIC:

Zapísaný v Obchodnom registri Okresného súdu, oddiel:, vložka č.:

 (ďalej len „**zhotoviteľ**“ a spolu s objednávateľom ďalej len „**zmluvné strany**“)

Uvedené zmluvné strany uzatvárajú na základe vzájomnej dohody túto zmluvu o dielo pod názvom:

**„Projekt LIFE14 NAT/SK/001306,Aktivita C.2 Rekonštrukcia prehrádzky D2a na línii D ramennej sústavy Dunaja – realizácia vrátane vypracovania dokumentácie skutočného vyhotovenia“**

(ďalej len „**zmluva**“).

# Článok II.

# Predmet zmluvy

* 1. Predmetom zmluvy je záväzok zhotoviteľa zhotoviť dielo pod názvom: **„Projekt LIFE14 NAT/SK/001306, Aktivita C.2 Rekonštrukcia prehrádzky D2a na línii D ramennej sústavy Dunaja – realizácia vrátane vypracovania dokumentácie skutočného vyhotovenia“** bližšie špecifikované v Prílohe č. 1 – Opis predmetu zákazky a v dokumentácií pre realizáciu stavby (DRS) poskytnutej zhotoviteľovi v rámci súťažných podkladov (ďalej aj „**dielo**“) a zhotovené dielo protokolárne odovzdať objednávateľovi a záväzok objednávateľa za riadne zhotovené a odovzdané dielo zaplatiť cenu podľa článku IV. tejto zmluvy.
	2. Pred začatím prác na diele zhotoviteľ predloží objednávateľovi na odsúhlasenie harmonogram a technologický postup prác. Objednávateľ zašle pripomienky k harmonogramu prác a technologickému postupu prác, prípadne tieto schváli, a to najneskôr do 7 dní odo dňa ich doručenia zhotoviteľom. Schválením technologického postupu prác objednávateľom sa zhotoviteľ nezbavuje zodpovednosti za vady diela. Pred začatím prác je zhotoviteľ povinný definovať vplyvy na požiarnu ochranu, ktoré by mohli vzniknúť v dôsledku jeho činností, a to záznamom v stavebnom denníku v zmysle bodu 6.3 článku VI. tejto zmluvy a na základe definovaných vplyvov na požiarnu ochranu je zhotoviteľ povinný rešpektovať rozmiestnenie požiarnych pásiem a prístrojov v miestach zhotovovania diela podľa tejto zmluvy a v tesnej blízkosti týchto miest. Zhotoviteľ je povinný zaviesť a počas celej doby trvania zmluvy dodržiavať účinný systém ochrany životného prostredia v súvislosti s plnením predmetu tejto zmluvy.
	3. Zhotoviteľ je povinný najneskôr ku dňu oznámenia podľa prvej vety bodu 6.16 článku VI. tejto zmluvy odovzdať objednávateľovi dokumentáciu skutočného vyhotovenia (DSV), v ktorej budú zaznamenané všetky zmeny, ku ktorým došlo v priebehu realizácie diela. Podrobnosti sú uvedené v Prílohe č. 1 – Opis predmetu zákazky.
	4. Zhotoviteľ podpísaním tejto zmluvy potvrdzuje, že sa v plnom rozsahu oboznámil so súťažnými podkladmi a inými materiálmi, ktoré tvorili opis predmetu zmluvy a ktoré tvorili súčasť podkladov v rámci obstarávania realizovaného objednávateľom na zákazku „Projekt LIFE14 NAT/SK/001306, Aktivita C.2 Rekonštrukcia prehrádzky D2a na línii D ramennej sústavy Dunaja – realizácia vrátane vypracovania dokumentácie skutočného vyhotovenia“. Zmluvné strany sa zároveň dohodli, že pod pojmom „dielo“ v zmysle ustanovení tejto zmluvy sa rozumie aj jeho špecifikácia vo všetkých podkladoch, ktoré objednávateľ odovzdal alebo inak poskytol zhotoviteľovi za účelom plnenia tejto zmluvy.

**Článok III.**

**Termíny a miesto plnenia**

1. 1. Zhotoviteľ sa zaväzuje vykonať dielo podľa článku II. tejto zmluvy najneskôr do 3 mesiacov odo dňa odovzdania staveniska objednávateľom podľa bodu 3.3 tohto článku zmluvy.
	2. Zhotoviteľ nie je v omeškaní s termínmi po dobu, po ktorú nebola poskytnutá súčinnosť objednávateľa podľa bodu 6.6 článku VI. tejto zmluvy.
	3. Objednávateľ je povinný odovzdať stavenisko zhotoviteľovi najneskôr do 10 dní odo dňa nadobudnutia právoplatnosti stavebného povolenia, ak sa zmluvné strany nedohodnú inak. O odovzdaní staveniska bude spísaný protokol, ktorý bude podpísaný za zmluvné strany osobami uvedenými v bodoch 6.7 a 6.8 článku VI. tejto zmluvy.
	4. Zhotoviteľ je povinný vypratať a odovzdať stavenisko objednávateľovi v stave podľa dohody s objednávateľom v lehote do 10 kalendárnych dní odo dňa vykonania prác na diele, pokiaľ sa zmluvné strany nedohodnú inak; o tomto odovzdaní bude spísaný protokol, ktorý bude podpísaný za zmluvné strany zodpovednými osobami uvedenými v bodoch 6.7 a 6.8 článku VI. tejto zmluvy. V opačnom prípade je objednávateľ oprávnený vlastnými úkonmi, prípadne úkonmi tretích osôb vypratať stavenisko a zabezpečiť ho do náležitého stavu, vrátane možnosti uloženia veci, materiálu a pod. do úschovy tretích osôb, to všetko na náklady zhotoviteľa.
	5. Dielo ako celok v rozsahu definovanom v článku II. tejto zmluvy je vykonané jeho odovzdaním objednávateľovi a podpísaním preberacieho protokolu o odovzdaní a prevzatí diela vyhotoveného podľa bodu 6.17 článku VI. tejto zmluvy.
	6. Miestom realizácie diela a plnenia predmetu zmluvy je ramenná sústava Dunaja, prehrádzka D2a na línii D, k.ú. Bodíky.
	7. Zhotoviteľ je oprávnený, v prípade vážnych prevádzkových alebo hydrologických pomerov na toku Dunaja, ktoré vážne ovplyvňujú zhotovenie diela, dohodnúť s objednávateľom primeraný posun termínu prác alebo práce prerušiť na dohodnutú dobu, o čom je povinný objednávateľa bezodkladne písomne informovať.
	8. V prípade potreby vykonania funkčných skúšok, je zhotoviteľ povinný informovať objednávateľa o presnom termíne konania funkčných skúšok zaslaním písomnej výzvy, a to najneskôr do 7 dní pred termínom konania skúšok. V takomto prípade je zhotoviteľ povinný prizvať objednávateľa k vykonaniu týchto skúšok.

**Článok IV.**

**Cena**

* 1. Cena bez DPH za zhotovenie diela v rozsahu článku II. zmluvy je stanovená v zmysle zákona č. 18/1996 Z. z. o cenách v platnom znení, vykonávacej vyhlášky MF SR k zákonu o cenách č. 87/1996 Z. z. v platnom znení, v zmysle Uznesenia vlády SR č. 653 k zvýšeniu transparentnosti verejného obstarávania z 24.09.2010, a to vo výške:

[BUDE DOPLNENÉ PODĽA VÍŤAZNEJ PONUKY]

 (slovom: Eur) bez DPH.

* 1. V cene uvedenej v bode 4.1 tohto článku zmluvy sú zahrnuté všetky ekonomicky oprávnené náklady súvisiace so zhotovením diela a primeraná zisková prirážka zhotoviteľa, okrem iného aj náklady vyplývajúce z polohy a umiestnenia diela, zo spôsobu realizácie prác, náklady súvisiace so zabezpečením bezpečnosti a ochrany zdravia pri práci a ochranou pred požiarmi, náklady na dopravu, materiál, náklady na likvidáciu odpadu, náklady vyplývajúce z podnikateľského rizika pri realizácii prác za sťažených podmienok a miestnych prekážok ako aj ostatné náklady súvisiace s predmetom zmluvy tu neuvedené.
	2. K cene uvedenej v bode 4.1 tohto článku zmluvy bude pripočítaná DPH podľa platných predpisov v čase uskutočnenia zdaniteľného plnenia.

**Článok V.**

**Platobné podmienky**

* 1. Podkladom pre zaplatenie je faktúra vystavená zhotoviteľom a preukázateľne doručená objednávateľovi. Fakturované môže byť len skutočne vykonané a protokolárne odovzdané dielo. Platba bude vykonaná výlučne bezhotovostne a na bankový účet zhotoviteľa uvedený v tejto zmluve, ktorý musí byť totožný s číslom účtu uvedenom na faktúre. Súčasne je zhotoviteľ zodpovedný za to, že číslo jeho bankového účtu na vystavenej faktúre je totožné s číslom bankového účtu, ktorý zhotoviteľ v zmysle § 6 a § 85kk zákona 222/2004 Z. z. o dani z pridanej hodnoty v znení neskorších predpisov oznámil Finančnej správe SR, ako účet používaný na podnikanie a je vedený v zozname bankových účtov zverejnených na portáli Finančnej správy SR.
	2. Zhotoviteľ do 10 dní odo dňa ukončenia a odovzdania diela ako celku objednávateľovi vystaví a preukázateľne doručí objednávateľovi faktúru. Neoddeliteľnou súčasťou faktúry bude odovzdávací protokol vyhotovený v zmysle bodu 6.17 článku VI. tejto zmluvy.
	3. Všetky faktúry vystavené v zmysle tejto zmluvy musia obsahovať všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších predpisov, resp. Smernice Rady 2006/112/ES o spoločnom systéme dane z pridanej hodnoty v znení neskorších predpisov, údaje v zmysle Obchodného zákonníka, údaje v zmysle tejto zmluvy, číslo tejto zmluvy, uvedenie odkazu na „Projekt LIFE14 NAT/SK/001306,Aktivita C.2 Rekonštrukcia prehrádzky D2a na línii D ramennej sústavy Dunaja – realizácia vrátane vypracovania dokumentácie skutočného vyhotovenia“ a číslo bankového účtu uvedené v článku I. tejto zmluvy.
	4. V prípade dodania služby musí byť na faktúre povinne uvedený kód štatistickej klasifikácie činností (CPA).
	5. V prípade kúpy tovaru zo zahraničia musí byť prílohou faktúry aj doklad o nadobudnutí tovaru (špedičný doklad, doklad od prepravnej služby alebo doklad od dodávateľa o vykonanej preprave).
	6. Ak akákoľvek faktúra vystavená v zmysle tejto zmluvy nebude obsahovať náležitosti dohodnuté v tejto zmluve má objednávateľ právo vrátiť faktúru zhotoviteľovi na prepracovanie. Splatnosť takto vystavenej a vrátenej faktúry sa zruší a nová splatnosť v súlade s bodom 5.7 tohto článku zmluvy začne plynúť dňom preukázateľného doručenia opravenej a správne vystavenej faktúry.
	7. Lehota splatnosti riadne vystavenej a doručenej faktúry je 45 dní odo dňa jej preukázateľného doručenia objednávateľovi, t.j. odo dňa elektronického doručenia faktúry alebo doručenia faktúry v papierovej podobe na sídlo objednávateľa. Faktúru spolu so súvisiacimi prílohami doručí zhotoviteľ elektronicky e-mailom na adresu: faktury@vvb.sk alebo v papierovej forme na sídlo objednávateľa uvedené v článku I. tejto zmluvy.
	8. Faktúra je uhradená v lehote splatnosti, ak deň odpísania z účtu objednávateľa je v lehote uvedenej v bode 5.7 tohto článku zmluvy. Ak deň splatnosti pripadne na sobotu, nedeľu, sviatok, alebo deň pracovného pokoja v Slovenskej republike, posúva sa dátum splatnosti na najbližší nasledujúci pracovný deň.
	9. V prípade potreby naviac prác sa za naviac práce považujú práce, ktoré bezprostredne nadväzujú a súvisia s predmetom tejto zmluvy a ktorých nevyhnutnosť realizácie pre riadne dokončenie predmetu zmluvy sa zistí až po nadobudnutí účinnosti tejto zmluvy. Tieto práce budú ocenené zhotoviteľom a predložené objednávateľovi na schválenie. Ocenené naviac práce písomne schválené objednávateľom budú zrealizované až po uzavretí písomného dodatku k tejto zmluve, v opačnom prípade uskutočnené naviac práce vykonáva zhotoviteľ na vlastné náklady, ktoré mu objednávateľ nie je povinný uhradiť. Ustanovenie predchádzajúcej vety sa nevzťahuje na prípady, v ktorých by okamžitým nezrealizovaním naviac prác došlo k ohrozeniu života alebo zdravia ľudí alebo by došlo ku škodám na majetku alebo na životnom prostredí. Následne bude uzatvorený písomný dodatok k tejto zmluve.
	10. Zhotoviteľ vyhlasuje, že ku dňu podpísania tejto zmluvy neexistujú dôvody, na základe ktorých by objednávateľ mal, či mohol byť ručiteľom v zmysle § 69 ods. 14 v nadväznosti na § 69b zákona č. 222/2004 Z. z. o dani z pridanej hodnoty v znení neskorších predpisov za daňovú povinnosť zhotoviteľa vzniknutú z DPH, ktorú zhotoviteľ objednávateľovi fakturoval k cene podľa tejto zmluvy. Zhotoviteľ vyhlasuje a zaväzuje sa, že k DPH podá riadne daňové priznanie a v prípade vzniku povinnosti zaplatiť DPH túto daň odvedie miestne príslušnému daňovému úradu do určenej lehoty splatnosti. Zhotoviteľ vyhlasuje, že nemá akýkoľvek úmysel nezaplatiť DPH vzťahujúcu sa k predmetu plnenia podľa tejto zmluvy, alebo úmysel skrátiť daň, či prípadne vylákať daňovú výhodu, a nemá úmysel dostať sa do postavenia, kedy túto daň nebude môcť zaplatiť.
	11. V prípade, ak má zhotoviteľ sídlo mimo EÚ a medzi vládou SR a vládou štátu, v ktorom má zhotoviteľ sídlo je uzatvorená platná Zmluva o zamedzení dvojitého zdanenia, je objednávateľ na základe takejto zmluvy a na základe zákona č. 595/2003 Z. z. o dani z príjmov v znení neskorších predpisov povinný odviesť daňovému úradu SR zrážkovú daň z fakturovanej sumy. Zhotoviteľ podpísaním tejto zmluvy uvedenú skutočnosť akceptuje a vyslovuje so zrážkou dane súhlas, pričom sa vylučuje akékoľvek neskoršie vymáhanie akýchkoľvek nárokov zo strany zhotoviteľa voči objednávateľovi v súvislosti s takouto zrážkou dane.

**Článok VI.**

**Spôsob a podmienky vykonania diela**

* 1. Zhotoviteľ sa zaväzuje vykonávať dielo v rozsahu a za podmienok dohodnutých v tejto zmluve, v súlade:
1. so všeobecne záväznými právnymi predpismi, najmä predpismi na ochranu životného prostredia, vrátane technologických postupov a technologickej disciplíny,
2. s touto zmluvou,
3. so zadávacími podmienkami a ich vysvetleniami predloženými objednávateľom v procese zadávania zákazky,
4. s ponukou zhotoviteľa podanou ako uchádzačom v procese obstarávania zákazky,
5. v súlade s pokynmi objednávateľa, ktoré vyplývajú z jeho kontrolnej a koordinačnej činnosti a v zhode s nariadeniami, predpismi a príkazmi objednávateľa.

V prípade rozporu medzi jednotlivými vyššie uvedenými písmenami tohto bodu zmluvy, je poradie záväznosti určené zostupne, t. j. od písm. a) po písm. e) tohto bodu zmluvy.

* 1. Zhotoviteľ prehlasuje, že pred podpísaním tejto zmluvy boli jeho zamestnanci oboznámení s miestom dodania diela a boli oboznámení s podmienkami vykonania diela.
	2. Zhotoviteľ sa zaväzuje obvyklým spôsobom viesť stavebný denník, ktorý bude uložený u zodpovedného pracovníka zhotoviteľa podľa bodu 6.7 tohto článku zmluvy na stavbe.
	3. Zhotoviteľ sa najmä v prípade povodní (povodňovej vlny), zvýšených vodných stavov a iných mimoriadnych situácií zaväzuje bezpodmienečne a bezodkladne vykonávať pokyny objednávateľa vo vzťahu k miestu dodania diela.
	4. Zhotoviteľ je povinný zabezpečovať činnosti pri výkone diela tak, aby umožňovali priebežnú prevádzku objektov v mieste plnenia diela alebo v miestach súvisiacich s ním. Zhotoviteľ výkon svojej činnosti pri plnení predmetu zmluvy prispôsobí prevádzkovým potrebám objednávateľa a prevádzkovateľa jednotlivých objektov. Za týmto účelom sa zmluvné strany zaväzujú:
		1. Zhotoviteľ sa zaväzuje že zamestnanci zhotoviteľa, ako aj zamestnanci subdodávateľov zhotoviteľa, ktorí budú vykonávať práce v objekte objednávateľa, nebudú zamestnaní nelegálne a nebudú vykonávať nelegálnu prácu, budú so zhotoviteľom alebo subdodávateľom zhotoviteľa v riadnom pracovnom pomere, budú mať riadne uzatvorené pracovné zmluvy a budú riadne prihlásení do Sociálnej poisťovne. Zhotoviteľ sa zároveň zaväzuje overiť skutočnosť, že jeho subdodávatelia neporušujú zákaz nelegálneho zamestnávania v zmysle ustanovení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci**“). Zhotoviteľ sa zaväzuje predložiť na požiadanie objednávateľa, v zmysle zákona o nelegálnej práci, pracovné zmluvy osôb, ktoré budú vstupovať na stavenisko podľa tejto zmluvy a doklady preukazujúce, že tieto osoby boli riadne prihlásené do Sociálnej poisťovne, a to najneskôr do 10 dní od doručenia písomnej žiadosť objednávateľa.
		2. Zhotoviteľ je pred začatím prác povinný v plnom rozsahu sa oboznámiť a riadiť smernicou, ktorá pojednáva o podmienkach a pokynoch zabezpečenia BOZP a OPP pre dodávateľov. Zhotoviteľ je povinný pri plnení tejto zmluvy dodržiavať aj ostatné interné predpisy objednávateľa týkajúce sa BOZP a PO s ktorými bol preukázateľne oboznámený ako aj interné predpisy súvisiace s BOZP a OPP, ktoré budú objednávateľom prijaté v priebehu doby plnenia tejto zmluvy a budú mať vplyv na činnosti zhotoviteľa súvisiace s realizáciu diela.
		3. Na miesto realizácie diela môžu vstupovať len riadne poučení a vyškolení zamestnanci zhotoviteľa a zamestnanci subdodávateľov zhotoviteľa. Zhotoviteľ je povinný pred začatím prác v zmysle tejto zmluvy poverenému zástupcovi objednávateľa odovzdať menný zoznam osôb a evidenčné čísla motorových vozidiel, ktoré budú vstupovať na stavenisko a do objektov objednávateľa a tento zoznam v prípade zmeny aktualizovať. Objednávateľ pre tieto osoby a motorové vozidlá zabezpečí povolenie vstupu do predmetných objektov.

6.5.4 Zhotoviteľ sa zaväzuje počas celej doby realizácie diela dodržiavať predpisy o BOZP a PO, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov, zákon č. 543/2002 Z. z. o ochrane prírody a krajiny v znení neskorších predpisov a všetky stanoviská uvedené v podmienkach dotknutých orgánov.

* 1. Objednávateľ sa zaväzuje vytvoriť všetky podmienky na to, aby zhotoviteľ mohol dielo podľa tejto zmluvy riadne a včas vykonať. Objednávateľ sa zaväzuje po celú dobu platnosti tejto zmluvy so zhotoviteľom spolupracovať a poskytovať mu všetku potrebnú dostupnú dokumentáciu a potrebnú súčinnosť v rozsahu nevyhnutnom na plnenie povinností zhotoviteľa podľa tejto zmluvy.
	2. Zhotoviteľ určuje za zodpovedných zamestnancov, ktorí budú koordinovať všetky práce v zmysle predmetu tejto zmluvy, podpisovať protokoly a dodací list vyhotovené podľa 6.17 tohto článku zmluvy:

- ...................., č. tel. ....................., e-mail.....................

* 1. Objednávateľ určuje za zodpovedných zamestnancov, ktorí sú oprávnení preberať dielo, sledovať termíny odstránenia vád a nedorobkov, podpisovať protokoly a dodací list vyhotovené podľa bodu 6.17 tohto článku zmluvy a rokovať vo veciach technických:
* Ing. Denisa Böhmanová, č. tel. +421 917 678 933, e-mail denisa.bohmanova@vvb.sk
* Ing. Tomáš Slovák, č. tel. +421 908 733 460, e-mail tomas.slovak@vvb.sk
* Ing. Matej Winkler, č. tel.: +421 908 544 176, e-mail: matej.winkler@vvb.sk
* Ing. Anna Pavlíková, č. tel: +421 918 542 630, e-mail: anna.pavlikova@vvb.sk
	1. Zmeny v zodpovedných osobách, je každá zmluvná strana povinná nahlásiť druhej zmluvnej strane do 3 dní odo dňa uskutočnenia zmeny, pričom takáto zmena nie je podmienená uzatvorením písomného dodatku k tejto zmluve.
	2. Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami uvedenými v tejto zmluve, je objednávateľ oprávnený požadovať, aby zhotoviteľ odstránil zistené nedostatky vzniknuté vadným vykonávaním diela a dielo ďalej vykonával spôsobom dohodnutým v tejto zmluve. Zhotoviteľ je povinný odstrániť zistené nedostatky v určenom termíne.
	3. Zhotoviteľ sa zaväzuje, že nepoužije pri realizácii predmetu zmluvy nevhodné a zdraviu škodlivé materiály, ktoré ohrozujú hygienu, zdravie osôb a životné prostredie. Pri realizácii predmetu zmluvy je zhotoviteľ povinný použiť iba výrobok vhodný na použitie na zamýšľaný účel v zmysle všeobecne záväzných právnych predpisov.
	4. Zhotoviteľ sa zaväzuje v súvislosti so zhotovením diela plniť všetky a akékoľvek povinnosti, za splnenie ktorých pri nakladaní s odpadmi zodpovedá objednávateľ ako pôvodca odpadu v súlade so zákonom č. 79/2015 z. z. o odpadoch a o zmene a doplnení niektorých zákonov v znení neskorších predpisov (ďalej len „**zákon o odpadoch**“) a vyhláškou Ministerstva životného prostredia Slovenskej republiky č. 371/2015 Z. z., ktorou sa vykonávajú niektoré ustanovenia zákona o odpadoch v znení neskorších predpisov (ďalej len „**vyhláška**“), a to najmä, nie však výlučne, všetky povinnosti vyplývajúce pre objednávateľa ako pôvodcu stavebného odpadu podľa ust. § 77 zákona o odpadoch. Zhotoviteľ je taktiež povinný plniť aj všetky prípadné budúce povinnosti, ktoré explicitne, či implicitne vyplývajú, prípadne vyplynú, pre objednávateľa ako pôvodcu stavebného alebo iného odpadu zo zákona o odpadoch. Zhotoviteľ je povinný zabezpečiť roztriedenie, nakládku, prepravu a odovzdanie ostatného a nebezpečného odpadu na ďalšie nakladanie výlučne u osôb oprávnených na nakladanie s odpadmi v zmysle § 14 ods. 1 písm. e) zákona o odpadoch. V prípade ak dôjde k vzniku zodpovednosti objednávateľa ako pôvodcu stavebného odpadu za plnenie povinností v zmysle ust. § 77 zákona o odpadoch, bude zhotoviteľ za účelom preukázania plnenia týchto povinností za objednávateľa povinný objednávateľovi najneskôr pred začatím realizácie stavebných prác:
		1. predložiť objednávateľovi fotokópie dokumentov potvrdzujúcich, že disponuje platným súhlasom podľa § 97 ods. 1 zákona o odpadoch, na základe ktorého je oprávnenou osobou podľa zákona o odpadoch a zaväzuje sa s nimi disponovať po celú dobu trvania zmluvného vzťahu založeného touto zmluvou a zároveň je povinný objednávateľovi oznámiť:
1. druhy odpadov, s ktorými bude pri realizácii diela fyzicky nakladať,
2. spôsob nakladania s odpadmi podľa písm. a),
3. plánovaný spôsob spracovania odpadov v prvom zariadení na spracovanie odpadov (ak zhotoviteľ nebude spracovateľom odpadu), alebo
	* 1. predložiť objednávateľovi:
4. fotokópie dokumentov potvrdzujúcich, že disponuje platným potvrdením o registrácii podľa § 98 zákona o odpadoch na základe ktorého je oprávnenou osobou podľa zákona o odpadoch a zaväzuje sa s nimi disponovať po celú dobu trvania zmluvného vzťahu založeného touto zmluvou, a
5. fotokópiu dokumentu, ktorý bude preukazovať existenciu záväzkového vzťahu medzi zhotoviteľom a treťou osobou oprávnenou na nakladanie so stavebným odpadom a z ktorého budú vyplývať údaje o minimálnom rozsahu zmluvných podmienok v zmysle ust. § 2 vyhlášky Ministerstva životného prostredia SR č. 344/2022 Z. z. o stavebných odpadoch a odpadoch z demolácií.

V prípade, že bude objednávateľovi udelená akákoľvek sankcia za porušenie zákona o odpadoch a/alebo vyhlášky alebo objednávateľovi vznikne akákoľvek iná škoda v súvislosti s porušením ktorejkoľvek z povinností zhotoviteľa podľa tohto bodu zmluvy, ustanovenia článku IX. tejto zmluvy sa použijú primerane.

* 1. Zhotoviteľ je povinný objednávateľovi pravidelne (minimálne raz za mesiac) predkladať potvrdenia týkajúce sa nakladania s odpadmi – vážne lístky, ktoré musia obsahovať údaje stanovené vyhláškou. V prípade nebezpečných odpadov zhotoviteľ predkladá aj kópie sprievodných listov nebezpečných odpadov.
	2. V prípade, že je pri plnení zmluvy vedený stavebný denník, zhotoviteľ sa zaväzuje doň zaznamenať všetky informácie o vývoze odpadov z miesta plnenia.
	3. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu plnenia s dôsledkom omeškania a predĺženia času plnenia. Ak zhotoviteľ zistí pri vykonávaní diela skryté prekážky, ktoré mu znemožňujú vykonanie diela dohodnutým spôsobom alebo v dohodnutom čase, je zhotoviteľ povinný to písomne oznámiť bez zbytočného odkladu objednávateľovi.
	4. Zhotoviteľ je povinný písomne (listom zaslaným na adresu sídla objednávateľa uvedenú v článku I. tejto zmluvy alebo e-mailom na adresu zodpovedného zamestnanca objednávateľa uvedeného v bode 6.8 tohto článku zmluvy) oznámiť objednávateľovi, že riadne zhotovené dielo je pripravené na prevzatie. Objednávateľ oznámi začatie preberacieho konania zhotoviteľovi najneskôr 4 pracovné dni od doručenia písomného oznámenia zhotoviteľa podľa predchádzajúcej vety tohto bodu tohto článku zmluvy. Objednávateľ určí termín začatia preberacieho konania najneskôr do 10 pracovných dní od doručenia písomného oznámenia zhotoviteľa podľa prvej vety tohto bodu tohto článku zmluvy, pokiaľ sa zmluvné strany nedohodnú inak. Objednávateľ je povinný prevziať len zhotovené dielo, ktoré bolo riadne a včas odovzdané podľa tejto zmluvy.
	5. Zhotoviteľ splní svoj záväzok vykonať dielo jeho riadnym, včasným a úplným ukončením a odovzdaním diela objednávateľovi. Zhotoviteľ vyhotoví o odovzdaní a prevzatí diela odovzdávací protokol vyhotovený podľa vzoru predloženého objednávateľom a dodací list. Prílohou odovzdávacieho protokolu bude preberací protokol o odovzdaní a prevzatí diela vyhotovený zhotoviteľom podľa vzoru predloženého objednávateľom. Odovzdávací protokol, dodací list a preberací protokol o odovzdaní a prevzatí podpíšu zodpovední zamestnanci oboch zmluvných strán uvedení v bodoch 6.7 a 6.8 tohto článku zmluvy.
	6. Objednávateľ má právo, nie povinnosť, prevziať dielo aj s vadami a nedorobkami, pokiaľ tieto sami o sebe, ani v spojení s inými, nebránia plynulej a bezpečnej prevádzke diela.
	7. Zhotoviteľ je povinný pri preberacom konaní odovzdať objednávateľovi všetky atesty, certifikáty, revízne správy, protokoly o vykonaných skúškach a meraniach, návod na prevádzku a údržbu zariadení, dokumentáciu skutočného vyhotovenia ako aj všetky ďalšie doklady súvisiace so zhotovovaním diela. Všetky dokumenty musia byť vyhotovené v slovenskom jazyku, pokiaľ nie je v tejto zmluve uvedené inak.
	8. Ak sa budú na zhotovení diela podľa tejto zmluvy na strane zhotoviteľa ako zmluvnej strany podieľať viaceré subjekty, práva z tejto zmluvy voči objednávateľovi môže uplatňovať výlučne vedúci zhotoviteľ [●], IČO: [●]. Vedúci zhotoviteľ podľa predchádzajúcej vety tohto bodu tejto zmluvy je oprávnený vykonávať fakturáciu ceny v mene zhotoviteľov, a tiež je za zhotoviteľov výlučne tento oprávnený vykonávať iné práva voči objednávateľovi vyplývajúce z tejto zmluvy alebo zo všeobecne záväzných právnych predpisov, pokiaľ táto zmluva (vrátane príloh) v konkrétnom prípade neurčí inak. Subdodávatelia na strane zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto zmluvy. Pre vylúčenie akýchkoľvek pochybností vedúcim zhotoviteľom podľa prvej vety tohto bodu tejto zmluvy sa rozumie subjekt označovaný v tejto zmluve ako zhotoviteľ.
	9. Ak zhotoviteľ používa na plnenie predmetu zmluvy subdodávateľov, ich zoznam tvorí prílohu č. 3 tejto zmluvy. Zhotoviteľ je povinný prípadnú zmenu subdodávateľa písomne oznámiť objednávateľovi vopred, pričom takáto zmena je podmienená uzatvorením písomného dodatku k tejto zmluve. Takto zmenený subdodávateľ musí najneskôr ku dňu uzatvorenia písomného dodatku k zmluve spĺňať podmienky stanovené všeobecne záväznými právnymi predpismi na úseku verejného obstarávania, najmä podmienky stanovené v ustanovení § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“), ako aj všetky ostatné podmienky stanovené všeobecne záväznými právnymi predpismi pre ním vykonávané práce na diele. Predmetné písomné oznámenie musí obsahovať minimálne: podiel zákazky, ktorý má dodávateľ v úmysle zadať subdodávateľovi, identifikačné údaje navrhovaného subdodávateľa a preukázanie splnenia podmienok v zmysle § 32 ods. 1 zákona o verejnom obstarávaní.
	10. Zhotoviteľ zodpovedá za odbornú starostlivosť pri výbere subdodávateľa, ako aj za plnenie predmetu zmluvy vykonané a zabezpečené na základe osobitnej zmluvy so subdodávateľom.

**Článok VII.**

**Vlastnícke právo a nebezpečenstvo škody**

1. Zmluvné strany sa dohodli, že vlastnícke právo k dielu prináleží od začiatku zhotovovania diela objednávateľovi.
2. Nebezpečenstvo škody na zhotovovanom diele prechádza na objednávateľa až dňom riadneho odovzdania vykonaného diela ako celku objednávateľovi (podpísaním preberacieho protokolu o odovzdaní a prevzatí diela podľa bodu 6.17 článku VI. tejto zmluvy).

**Článok VIII.**

**Zodpovednosť za vady diela, záruka a záručná doba**

* 1. Vykonané dielo má vady, ak nezodpovedá výsledku, ktorý je požadovaný touto zmluvou a nezodpovedá účelu, na ktorý bolo dielo zhotovené alebo svojím rozsahom nezodpovedá rozsahu stanovenému touto zmluvou.
	2. Zhotoviteľ zodpovedá za vady, ktoré má dielo v okamihu, keď prechádza nebezpečenstvo škody na diele na objednávateľa ako aj za akékoľvek vady, ktoré sa vyskytnú po prevzatí diela v záručnej dobe. Zhotoviteľ zodpovedá objednávateľovi aj za škodu (vrátane finančných strát), ktorá vznikla objednávateľovi v dôsledku vád na diele, za ktoré zodpovedá zhotoviteľ.
	3. Zhotoviteľ sa zaručuje počas záručnej doby za kvalitu a funkčnosť diela. Pre záručnú dobu na dielo platia príslušné ustanovenia Obchodného zákonníka. Záručná doba je medzi zmluvnými stranami dohodnutá na 5 rokov a začína plynúť odo dňa odovzdania diela ako celku (podpísaním preberacieho protokolu o odovzdaní a prevzatí diela).
	4. Počas záručnej doby zodpovedá zhotoviteľ za to, že dielo je bez akýchkoľvek vád, je vykonané riadne a s odbornou starostlivosťou, pričom dielo zodpovedá podmienkam zmluvy, STN a európskym technickým normám a príslušným platným predpisom.
	5. Zhotoviteľ nezodpovedá za vady vzniknuté v dôsledku neodborného zásahu alebo neodborného užívania zo strany objednávateľa alebo tretích osôb.
	6. Záručná doba sa predlžuje o počet kalendárnych dní, počas ktorých nebol predmet zmluvy plne funkčný po dobu dlhšiu než 24 hodín, ak táto nefunkčnosť bola spôsobená vadou v záručnej dobe, riadne oznámenou objednávateľom zhotoviteľovi.
	7. V prípade riadne oznámenej reklamovanej vady predmetu zmluvy má objednávateľ právo požadovať bezplatné odstránenie vady a zhotoviteľ má povinnosť vadu bezplatne odstrániť. Reklamované vady sa zhotoviteľ zaväzuje odstrániť v termíne do 15 dní odo dňa doručenia písomnej reklamácie objednávateľa zhotoviteľovi. V prípade, že to umožňuje povaha a rozsah vady, má objednávateľ právo určiť v písomnej reklamácii lehotu kratšiu ako 15 dní a zhotoviteľ je povinný túto lehotu dodržať. V prípade, ak si povaha a rozsah vady vyžaduje dlhšiu lehotu na odstránenie vady, zmluvné strany sa dohodnú na primeranej lehote pre odstránenie vady. Ak sa zmluvné strany nedohodnú na dlhšej lehote, platí 15 dňová lehota pre odstránenie vady.
	8. Reklamácia objednávateľa musí byť podaná výlučne písomne a v záručnej dobe, inak je neplatná.
	9. Reklamácia musí obsahovať označenie vady a popis, ako sa prejavuje.
	10. V prípade sporu o zodpovednosť za vadu je zhotoviteľ povinný reklamovanú vadu odstrániť v primeranom termíne určenom objednávateľom. Úhradu nákladov spojených s odstránením vady bude znášať zmluvná strana, ktorá bude neúspešná v spore.
	11. Zhotoviteľ zodpovedá za vady aj v prípade, ak práce, resp. ich časť vykonávala tretia osoba (napr. subdodávateľ zhotoviteľa).

8.12 Zmluvné strany sa dohodli, že zhotoviteľ odstraňuje vady diela v mieste určenom v bode 3.6 článku III. tejto zmluvy na vlastné náklady.

8.13 Ak zhotoviteľ neodstráni vady v lehotách určených v tejto zmluve, je objednávateľ oprávnený po písomnej výzve adresovanej zhotoviteľovi vykonať odstránenie vád samostatne alebo ich vykonaním poveriť tretiu osobu. Takto vzniknuté náklady je zhotoviteľ povinný uhradiť objednávateľovi do 14 kalendárnych dní odo dňa doručenia faktúry o ich vyúčtovaní. Ustanovenie tohto odseku tohto článku zmluvy nemá vplyv na zodpovednosť zhotoviteľa za ďalšie vady, resp. na zhotoviteľom poskytnutú záruku.

8.14 Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku v posledný deň záručnej doby zhotoviteľovi, sa považuje za včas uplatnenú.

**Článok IX.**

**Náhrada škody**

* 1. Zmluvná strana ktorá poruší svoju povinnosť vyplývajúcu zo zmluvy, je povinná nahradiť škodu tým spôsobenú druhej zmluvnej strane. Náhrada škody sa riadi príslušnými ustanoveniami Obchodného zákonníka. Zmluvná strana nie je povinná nahradiť škodu ak preukáže, že porušenie povinnosti bolo spôsobené okolnosťami vylučujúcimi zodpovednosť.
	2. Každá zo zmluvných strán je oprávnená požadovať od druhej zmluvnej strany náhradu škody v celom rozsahu aj v prípade, že ide o porušenie povinnosti druhej zmluvnej strany, na ktorú sa vzťahuje zmluvná pokuta.
	3. Zhotoviteľ je povinný počas realizácie diela riadiť svoje činnosti a manipulovať s náradím, materiálom a technickým vybavením tak, aby nedošlo k poškodeniu objektov objednávateľa a už zrealizovaných prác, ako ani k poškodeniu majetku tretích osôb nachádzajúceho sa v mieste plnenia tejto zmluvy. Za vzniknutú škodu zodpovedá zhotoviteľ v plnom rozsahu. Škody, ktoré spôsobí zhotoviteľ alebo jeho subdodávatelia na majetku objednávateľa alebo na majetku tretích osôb, je povinný zhotoviteľ odstrániť na svoje náklady v primeraných termínoch určených objednávateľom.
	4. Ak zhotoviteľ neodstráni škody spôsobené na majetku objednávateľa alebo na majetku tretích osôb v lehote určenej objednávateľom v písomnej výzve, je objednávateľ oprávnený tieto škody odstrániť sám, pričom zhotoviteľ je povinný uhradiť objednávateľovi všetky náklady s tým súvisiace na základe osobitnej faktúry vystavenej objednávateľom, ktorej lehota splatnosti je do 30 dní od jej preukázateľného doručenia zhotoviteľovi.
	5. V prípade, ak sa preukáže, že zhotoviteľ alebo subdodávatelia zhotoviteľa porušili zákaz nelegálneho zamestnávania v zmysle zákona o nelegálnej práci a objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa zhotoviteľ nahradiť objednávateľovi túto pokutu alebo akúkoľvek inú sankciu, ako aj akúkoľvek škodu, ktorá mu v tejto súvislosti vznikne.
	6. V prípade, ak sa preukáže, že zhotoviteľ porušil povinnosť uvedenú v bodoch 12.9 a 12.10 článku XII. tejto zmluvy v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“), alebo subdodávatelia zhotoviteľa porušili povinnosť v zmysle bodu 12.11 článku XII. tejto zmluvy a objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa zhotoviteľ nahradiť objednávateľovi túto pokutu alebo akúkoľvek inú sankciu, ako aj akúkoľvek škodu, ktorá mu v tejto súvislosti vznikne.

**Článok X.**

**Okolnosti vylučujúce zodpovednosť**

* 1. Zodpovednosť zmluvných strán za čiastočné alebo úplné neplnenie zmluvných povinností je vylúčená, ak sa tak stalo v dôsledku okolností vylučujúcich zodpovednosť podľa § 374 a nasl. Obchodného zákonníka.
	2. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
	3. Podmienkou vylúčenia zo zodpovednosti je, že dotknutá zmluvná strana bez zbytočného odkladu upozorní druhú zmluvnú stranu na začiatok a podstatu vyskytnutia sa okolnosti vylučujúcej zodpovednosť. Zmluvná strana, ktorá sa odvoláva na okolnosť vylučujúcu zodpovednosť, využije všetko svoje úsilie na nápravu situácie a na odstránenie príčiny svojej neschopnosti plniť zmluvu v čo najväčšom rozsahu a v primeranom čase. Dodacie lehoty a všetky ostatné lehoty sa po dobu trvania okolnosti vylučujúcej zodpovednosť predlžujú o dobu jej pôsobenia. Zmluvná strana, ktorá sa odvolala na okolnosť vylučujúcu zodpovednosť, bez zbytočného odkladu oznámi druhej zmluvnej strane jej zánik.
	4. Ak je trvanie okolnosti vylučujúcej zodpovednosť dlhšie ako 3 mesiace, zmluvné strany dohodnú nový termín plnenia alebo iným spôsobom upravia vzájomné oprávnené nároky písomným dodatkom k tejto zmluve.

**Článok XI.**

**Sankcie**

* 1. V prípade omeškania so zhotovením diela zo strany zhotoviteľa je objednávateľ oprávnený fakturovať zhotoviteľovi zmluvnú pokutu vo výške 0,05 % z ceny diela bez DPH uvedenej v článku IV. tejto zmluvy za každý aj začatý deň omeškania.
	2. V prípade omeškania úhrady faktúry objednávateľom je zhotoviteľ oprávnený fakturovať ročný úrok z omeškania v zákonom stanovenej výške z dlžnej čiastky.
	3. V prípade, že zhotoviteľ neodstráni vadu zistenú pri preberacom konaní v termíne určenom v preberacom protokole o odovzdaní a prevzatí diela vyhotovenom podľa bodu 6.17 článku VI. tejto zmluvy, je objednávateľ oprávnený fakturovať zhotoviteľovi zmluvnú pokutu vo výške 100,- eur (slovom: jednosto eur) za každý aj začatý deň omeškania a každú jednotlivú vadu.
	4. V prípade, že zhotoviteľ neodstráni písomne reklamovanú vadu, ktorá sa prejavila v záručnej dobe do 15 dní alebo vo vzájomne dohodnutej primeranej dlhšej lehote, je objednávateľ oprávnený, počnúc dňom nasledujúcim po uplynutí lehoty na odstránenie vád, fakturovať zhotoviteľovi zmluvnú pokutu vo výške 100,- eur (slovom: jednosto eur) za každý aj začatý deň omeškania a za každú jednotlivú vadu osobitne.
	5. V prípade porušenia zákazu fajčenia, prinášania a požívania alkoholických nápojov a omamných látok v objektoch objednávateľa, je zhotoviteľ povinný uhradiť zmluvnú pokutu vo výške 100,- eur (slovom: jednosto eur) za každého zamestnanca zhotoviteľa alebo zamestnanca subdodávateľa zhotoviteľa porušujúceho uvedené zákazy a za každé porušenie.
	6. V prípade porušenia povinností uvedených v bode 6.5.1 článku VI. tejto zmluvy, je zhotoviteľ povinný uhradiť zmluvnú pokutu vo výške 100,- eur (slovom: jednosto eur) za každého zamestnanca zhotoviteľa alebo zamestnanca subdodávateľa zhotoviteľa, ktorý vykonával práce v objekte objednávateľa a ktorý bol zamestnaný nelegálne alebo vykonával nelegálnu prácu.
	7. V prípade porušenia povinnosti zachovávať mlčanlivosť o dôverných informáciách v zmysle bodu 12.14 článku XII. tejto zmluvy, je zhotoviteľ povinný uhradiť druhej zmluvnej strane zmluvnú pokutu vo výške 20 % z ceny uvedenej v bode 4.1 článku IV. tejto zmluvy za každé porušenie.
	8. Splatnosť uplatnených sankcií v zmysle tohto článku zmluvy je 30 dní odo dňa preukázateľného doručenia príslušnej faktúry druhej zmluvnej strane. Platby za ne budú uhrádzané výlučne bezhotovostne na bankové účty uvedené na faktúrach.

**Článok XII.**

**Ostatné ustanovenia**

* 1. Zhotoviteľ je povinný pri plnení tejto zmluvy postupovať s odbornou starostlivosťou a dodržiavať všeobecne záväzné predpisy, technické normy a podmienky tejto zmluvy. Zhotoviteľ je povinný pri vykonávaní prác podľa tejto zmluvy dodržiavať všetky nariadenia, predpisy a pokyny objednávateľa.
	2. Zhotoviteľ zodpovedá za bezpečnosť a ochranu zdravia vlastných zamestnancov v súlade s vyhláškou Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov. Zhotoviteľ je povinný dodržiavať nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, nariadenie vlády SR č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku v znení neskorších predpisov a dodržiavať ďalšie právne predpisy na zaistenie bezpečnosti a ochrany zdravia pri práci a požiarnej ochrany ako aj preverovať ich znalosti a sústavne zabezpečovať kontrolu dodržiavania týchto predpisov. Zhotoviteľ je povinný vybaviť svojich zamestnancov potrebnými ochrannými pomôckami na vykonávanie činnosti podľa tejto zmluvy.
	3. V prípade, ak zhotoviteľ zabezpečuje plnenie diela prostredníctvom subdodávateľov, je povinný povinnosťami, vyplývajúcimi mu z tejto zmluvy, preukázateľne zaviazať i svojich subdodávateľov, pritom však nesie voči objednávateľovi rovnakú zodpovednosť, ako keby tieto povinnosti plnil sám.
	4. Zhotoviteľ preukázateľne oboznámi svojich zamestnancov a zamestnancov subdodávateľa o zákaze pohybu, resp. zdržiavania sa na pracoviskách a v objektoch, ktoré nesúvisia s realizáciou diela, bez vedomia a súhlasu objednávateľa. Zamestnanci zhotoviteľa a jeho subdodávateľov môžu používať iba vyznačené a určené prístupové cesty a priestory pracoviska.
	5. Zamestnanci zhotoviteľa sú povinní rešpektovať zákazy fajčenia a zákaz prinášania a požívania akýchkoľvek alkoholických nápojov a omamných látok v objektoch objednávateľa.
	6. Zhotoviteľ je povinný označiť pracovný odev vlastných zamestnancov názvom firmy.
	7. Ak v priebehu plnenia predmetu zmluvy vznikne dielo v zmysle príslušných ustanovení zákona č. 185/2015 Z. z. autorský zákon v znení neskorších predpisov, zhotoviteľ udeľuje objednávateľovi časovo, vecne a miestne neobmedzenú licenciu (súhlas) na použitie diela spôsobmi uvedenými v § 19 autorského zákona, pričom odplata za poskytnutie licencie je zahrnutá v cene za vykonanie diela.
	8. Zhotoviteľ je povinný pri plnení predmetu zmluvy dodržiavať ustanovenia všeobecne záväzných právnych predpisov týkajúcich sa ochrany osobných údajov.
	9. V prípade, ak sa zhotoviteľ zapisuje do registra partnerov verejného sektora (ďalej len „**register**“) v zmysle zákona o registri partnerov verejného sektora, zaväzuje sa, že bude v registri zapísaný aspoň počas doby trvania tohto zmluvného vzťahu. Zhotoviteľ sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis zhotoviteľa do registra v zmysle zákona o registri partnerov verejného sektora vyžaduje.
	10. Zhotoviteľ je povinný oznámiť objednávateľovi všetky zmeny, ktoré budú v registri podľa bodu 12.9 tohto článku zmluvy vo vzťahu k nemu vykonané, a to do 5 dní, odkedy k zápisu zmeny do registra došlo.
	11. Zhotoviteľ berie na vedomie, že povinnosti uvedené v bode 12.9 tohto článku zmluvy sa primerane vzťahujú aj na jeho subdodávateľov a zaväzuje sa zabezpečiť, aby mali jeho subdodávatelia splnené tieto povinnosti v zmysle zákona o registri partnerov verejného sektora.
	12. Ak si zhotoviteľ nesplní povinnosti uvedené v bode 12.9 tohto článku zmluvy alebo ak nastanú okolnosti uvedené v ust. § 15 zákona o registri partnerov verejného sektora, objednávateľ je oprávnený neplniť, čo mu ukladá táto zmluva, pričom nie je v omeškaní a toto neplnenie sa nepovažuje za porušenie zmluvy. Zhotoviteľ nie je oprávnený uplatňovať si v tomto prípade voči objednávateľovi akúkoľvek náhradu škody alebo sankcie.
	13. Zhotoviteľ berie na vedomie, že pre svojich zamestnancov a iné osoby podieľajúce sa na vykonávaní diela je povinný zabezpečiť potrebnú starostlivosť (WC, priestory na hygienu, šatne a pod.) vlastnými úkonmi a na vlastné náklady pri rešpektovaní všeobecne záväzných predpisov
	14. Zhotoviteľ je povinný chrániť a zachovávať mlčanlivosť o všetkých skutočnostiach, o ktorých sa dozvedel pri uzatváraní alebo pri plnení tejto zmluvy, ako aj o všetkých dokladoch a dokumentoch poskytnutých zhotoviteľovi objednávateľom v súvislosti s plnením tejto zmluvy (ďalej len „**dôverné informácie**“), a to aj po ukončení tejto zmluvy. Zmluvné strany sa dohodli, že za dôverné informácie sa nepovažujú informácie, ktoré sa na základe všeobecne záväzných právnych predpisov zverejňujú.
	15. Za porušenie povinnosti zachovávať mlčanlivosť o dôverných informáciách sa nepokladá ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo zmluvy alebo pokiaľ tak ustanovujú príslušné právne predpisy, ako ani ich poskytnutie členom orgánov zmluvných strán, zamestnancom zmluvných strán, audítorom alebo právnym a iným poradcom zmluvných strán, ktorí sú viazaní ohľadne im sprístupnených informácií povinnosťou mlčanlivosti na základe zákona.

**Článok XIII.**

**Porušenie zmluvných povinností a odstúpenie od zmluvy**

* 1. Porušením povinností dohodnutých zmluvnými stranami v zmluve jednou zo zmluvných strán vzniká druhej zmluvnej strane právo odstúpiť od zmluvy. Právo odstúpiť od zmluvy vzniká tiež, ak je voči jednej zo zmluvných strán vyhlásené konkurzné konanie alebo ak jedna zo zmluvných strán vstúpila do likvidácie.
	2. Odstúpenie je možné aj od čiastočne splnenej zmluvy.
	3. V prípade podstatného porušenia tejto zmluvy je odstupujúca zmluvná strana oprávnená od zmluvy odstúpiť, ak to písomne oznámi druhej zmluvnej strane bez zbytočného odkladu po tom, čo sa o tomto porušení dozvedela.
	4. Zmluvné strany označujú porušenie zmluvy za podstatné:

b) ak zhotoviteľ vykonáva dielo v rozpore s ustanoveniami tejto zmluvy,

c) ak zhotoviteľ vykonáva dielo v rozpore s technickými normami a dielenskou dokumentáciou,

d) ak je zhotoviteľ v omeškaní z dôvodov spočívajúcich na jeho strane s odovzdaním diela viac ako 30 kalendárnych dní,

e) ak zhotoviteľ alebo subdodávateľ zhotoviteľa poruší zákaz nelegálneho zamestnávania v zmysle zákona o nelegálnej práci a bodu 6.5.1 článku VI. tejto zmluvy,

f) ak nastanú okolnosti uvedené v ust. § 15 zákona o registri partnerov verejného sektora alebo ak zhotoviteľ poruší povinnosti uvedené v bode 12.9 článku XII. tejto zmluvy,

g) ak je objednávateľ v omeškaní s úhradou oprávnene a správne vystavenej faktúry zhotoviteľa po dobu viac ako 30 kalendárnych dní po lehote splatnosti faktúry.

* 1. V prípade, že dôjde k porušeniu tejto zmluvy, ktoré zmluvné strany neoznačili ako podstatné, platia pri odstúpení od zmluvy pravidlá upravené príslušnými ustanoveniami Obchodného zákonníka.
	2. Oznámenie o odstúpení musí byť podpísané štatutárnym orgánom odstupujúcej zmluvnej strany a nadobúda účinnosť dňom jeho doručenia do sídla druhej zmluvnej strany uvedeného v tejto zmluve.
	3. V prípade odstúpenia od zmluvy, zmeny zmluvy, alebo dočasného prerušenia plnenia z dôvodu porušenia zmluvy, zaplatí zmluvná strana porušiteľa druhej zmluvnej strane všetky preukázané náklady a škody, ktoré jej z tohto dôvodu vzniknú.
	4. Ak oprávnená zmluvná strana nevyužije právo odstúpiť od zmluvy, vzniká porušujúcej zmluvnej strane povinnosť pristúpiť na primeranú zmenu zmluvy v tej časti, ktorá bola porušením dotknutá a uhradiť spôsobenú škodu, ktorá vznikla v súvislosti s porušením záväzku. Oprávnená zmluvná strana môže dočasne prerušiť plnenie svojich záväzkov až do doby, pokým porušujúca zmluvná strana je v omeškaní a pokiaľ omeškané záväzky nesplní a nedohodne zmenu zmluvy z dôvodu dočasného prerušenia.

**Článok XIV.**

**Doručovanie**

* 1. Všetky listiny, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované poštou, osobne alebo e-mailom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu sídla podľa článku I. tejto zmluvy vrátila späť odosielateľovi. Ak bolo oznámenie zasielané e-mailom alebo doručované osobne v pracovný deň v čase do 15.00 hod., považuje sa za doručené v momente prenosu, resp. doručenia oznámenia, inak v nasledujúci pracovný deň.
	2. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

**Článok XV.**

**Protikorupčná doložka**

* 1. Objednávateľ má prijatý protikorupčný program, ktorý vychádza z Protikorupčnej politiky Slovenskej republiky na roky 2019 – 2023 schválenej uznesením vlády Slovenskej republiky č. 585/2018 zo dňa 12. decembra 2018, ktorého  cieľom a účelom je zamedziť korupcii,  zlepšiť protikorupčnú prevenciu, zmenšovať priestor pre korupciu a odstraňovať príčiny jej vzniku, pričom za dôsledné uplatňovanie a dodržiavanie protikorupčných zásad  a ostatných ustanovení programu majú zodpovednosť v súlade s prijatým protikorupčným programom obidve zmluvné strany. Protikorupčný program objednávateľa je zverejnený na webovej stránke objednávateľa ([www.vvb.sk](http://www.vvb.sk)).
	2. Zmluvné strany vyznávajú hodnoty, že zákonné a protikorupčné správanie je jedným zo základných atribútov podnikania a takéto správanie je charakteristické pre všetky aktivity a činnosti zmluvných strán.
	3. Zmluvné strany sa zaväzujú, že budú konať v súlade s príslušnými všeobecne záväznými právnymi predpismi, etickými normami, prijatými protikorupčnými programami,  rešpektujúc a ochraňujúc základné práva a slobody všetkých osôb, podporovať spravodlivé a rovné zaobchádzanie so všetkými osobami, poskytovať bezpečné a zdravé pracovné podmienky, rešpektovať a ochraňovať životné prostredie a prijímať vhodné systémy riadenia a podnikania etickým spôsobom.
	4. Zmluvné strany vyhlasujú, že podľa ich vedomostí žiaden z ich predstaviteľov, zástupcov, zamestnancov, alebo iných osôb konajúcich v ich mene pri poskytovaní plnenia predmetu zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty,  alebo poskytovať akékoľvek výhody, dary, alebo pohostenia, za účelom získania alebo udržania výhody pri výkone podnikateľskej činnosti.
	5. V rámci oznamovacej povinnosti, sa zmluvné strany zaväzujú, že akékoľvek podozrenie z korupčného správania, alebo porušenie protikorupčného programu prijatého objednávateľom sú povinné oznámiť  príslušným orgánom verejnej moci, alebo podať oznámenie spôsobom uvedenom na webovom sídle objednávateľa.

**Článok XVI.**

 **Záverečné ustanovenia**

* 1. Práva a povinnosti zmluvných strán, ktoré nie sú upravené touto zmluvou, sa riadia právnymi predpismi SR, najmä ustanoveniami Obchodného zákonníka.
	2. Všetky spory, ktoré vzniknú z plnenia tejto zmluvy budú zmluvné strany riešiť predovšetkým dohodou a vzájomným rokovaním. Ak nedôjde k takejto dohode, bude spor predložený na rozhodnutie príslušnému súdu v zmysle ustanovení zákona č. 160/2015 Z. z. Civilný sporový poriadok v znení neskorších predpisov.
	3. Akákoľvek zmena tejto zmluvy sa môže urobiť len formou chronologicky očíslovaných písomných dodatkov k nej, podpísaných oboma zmluvnými stranami, ak nie je v tejto zmluve uvedené inak.
	4. Táto zmluva je vyhotovená v štyroch rovnopisoch, pričom každá zo zmluvných strán obdrží po dve vyhotovenia.
	5. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v zmysle ustanovenia § 47a ods. 1 zákona č. 40/1964 Zb. Občiansky zákonník v znení neskorších predpisov.
	6. Nakoľko objednávateľ je povinnou osobou v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)v znení neskorších predpisov (ďalej len „**zákon o slobodnom prístupe k informáciám**“), zmluvné strany súhlasia s tým, že zmluva (vrátane údajov o bankovom spojení a čísle účtu zmluvných strán uvedených v článku I. tejto zmluvy) a daňové doklady súvisiace so zmluvou budú zverejnené takým spôsobom, ktorý pre povinne zverejňované zmluvy ukladá zákon o slobodnom prístupe k informáciám vo svojom ust. § 5a a § 5b. Za tým účelom zhotoviteľ udeľuje objednávateľovi súhlas na vykonanie potrebných úkonov týkajúcich sa zverejnenia uvedených dokumentov.
	7. Zmluvné strany potvrdzujú, že táto zmluva bola uzatvorená slobodne a vážne, určite a zrozumiteľne, nie v tiesni a za nápadne nevýhodných podmienok a na znak súhlasu so zmluvou k nej pripájajú svoje podpisy.
	8. Neoddeliteľnou súčasťou zmluvy sú :

Príloha č. 1 – Opis predmetu zákazky

Príloha č. 2 – Ocenený výkaz výmer

Príloha č. 3 – Zoznam subdodávateľov

V Bratislave, dňa V ..................., dňa

**Objednávateľ: Zhotoviteľ:**

**VODOHOSPODÁRSKA VÝSTAVBA,**

**ŠTÁTNY PODNIK**

|  |  |  |
| --- | --- | --- |
| **Ing. Vladimír Kollár** generálny riaditeľ štátneho podniku  |  |  |